Ҡотос

Ҡотос (Ҡотош; ) — Рәсәй Федерацияһы Ырымбур өлкәһенең Александровка районындағы ауыл. Зеленая Роща ауыл биләмәһе составына инә.

 Географик урынлашыуы 
Туҡ йылғаһы буйында урынлашҡан.

 Тарихы 
Тәүге тапҡыр 1734 йылда телгә алына. Ырымбур губернаһы Ырымбур өйәҙе Йомран-Табын улусы ҡарамағында булаНаселённые пункты оренбургских башкир, входившие в Оренбургскую губернию (с населением свыше 100 человек в 1866 году // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2013—2017.. Башҡортостанда идара итеүҙең кантон системаһы осоронда 9-сы башҡорт кантонының 33-сө йортона керә.

Революциянан һуң Башҡортостан автономияһының (1919 йылдан Башҡортостан АССР-ының) Туҡ-Соран кантоны составына инә. 1923 йылдан республиканың Бәләбәй кантоны ҡарамағында була. ВЦИК ҡарарына ярашлы 1924 йылдың 21 октябрендә Ҡаҙаҡ АССР-ы составына бирелә. 1934 йылдан — Ырымбур өлкәһе составында.

 Халҡы 

 1795  1834  1859  1920 105  233  296  392

2002 йылғы бөтә Рәсәй йән иҫәбен алыу мәғлүмәттәренә ярашлы ауылда башлыса башҡорттар (97 %) йәшәй.

 Билдәле шәхестәре 
 Веселова Әлфиә Рифат ҡыҙы — парашют спорты буйынса халыҡ-ара категориялы спорт мастеры, рекордсы.

 Иҫкәрмәләр 

Категория:Александровка районы (Ырымбур өлкәһе) тораҡ пункттары
Категория:Ырымбур өлкәһенең башҡорт ауылдары